Tammikuu 2014

Uudet pitkäikäisemmät pinnanviimeistelylaikat

Nortonin uudet Rapid Prep -pinnanviimeistelylaikat ovat erittäin kestäviä ja pitkäikäisiä, mikä valmistajan mukaan lisää tehokkuutta.

Uudet pinnankäsittelylaikat on tarkoitettu muun muassa pintavikojen, hiomajälkien, ruosteen, korroosion, värin ja valssihilseen poistoon, muottien puhdistukseen sekä kevyempään kulmien purseenpoistoon. Norton Rapid Prep –laikat ovat erittäin kestäviä ja valmistajan mukaan niiden käyttöikä on jopa 15-25 % pidempi kuin perinteisten laikkojen. Laikat jättävät vain vähän jälkiä erityisesti runsasseosteiseen teräkseen, joten yksityiskohtia ei tarvitse työstää uudelleen. Laikkojen tukkeutumisen riski on pieni, joten ne ovat sopivia pehmeiden metallien, kuten alumiinin työstöön.

Rapid Prep –laikkoja on saatavilla 25, 38, 50 ja 76 mm halkaisijalla ja niissä on pikakiinnitys. Niitä käytetään erityisen pidikkeen kanssa paineilma- ja sähkökoneissa. Laikkoja on myös 115, 127 ja 180 mm halkaisijalla ja niissä on joko tarrakiinnitys tai reikä irtokaralle. Laikkoja on eri karkeudella erittäin karkeasta erittäin hienoon. Laikkojen hioma-aine on korkeasuoritteinen alumiinioksidi.

”Uusien Rapid Prep –laikkojen pidemmän käyttöiän ansiosta pintakäsittely on tehokkaampaa ja samalla saadaan aikaan parempi lopputulos, joka ei vaadi ylimääräistä työstöä”, kertoo Timo Sutinen, Saint-Gobain Abrasivesin Suomen myyntivastaava.

Katso myös [www.saint-gobain-abrasives.com](http://www.saint-gobain-abrasives.com)